**POVJERENSTVO ZA PROVEDBU**

**NATJEČAJA ZA PRIJAM U SLUŽBU**

KLASA: 112-02/23-01/6

URBROJ: 2196-1-23-8

Vukovar, 02. listopada 2023.

Sukladno odredbama članka 20.-22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19 – u nastavku teksta: ZSN), Povjerenstvo za provedbu Natječaja za prijam u službu dalje sljedeću

**OBAVIJEST I UPUTU**

**kandidatima/kandidatkinjama u postupku Natječaja**

**I. OBJAVA NATJEČAJA**

Pročelnik Upravnog odjela za obrazovanje, sport i branitelje Grada Vukovara raspisao je Natječaj za prijam u službu na neodređeno vrijeme, uz probni rad od tri mjeseca, na radno mjesto - **Viši stručni suradnik za obrazovanje,** u Grad Vukovar, Upravni odjel za obrazovanje, sport i branitelje, 1 izvršitelj/ica.

Natječaj je objavljen u „Narodnim novinama“, na službenim web-stranicama Grada Vukovara [www.vukovar.hr](http://www.vukovar.hr) i Oglasnoj ploči Grada Vukovara, 04. listopada 2023. godine.

Rok za podnošenje prijava traje zaključno do 12. listopada 2023. godine.

**II. OPIS POSLOVA I PODACI O PLAĆI**

**Opis poslova radnog mjesta:**

- izrada akata i prijedloga za osiguravanje financijskih i materijalnih uvjeta za rad gradskih ustanova

odgoja i obrazovanja,

- priprema i predlaganje mjera za unaprjeđenje i razvoj predškolskog odgoja i osnovnog školstva te

sudjelovanje u projektima iz područja odgoja i obrazovanja,

- provođenje programa te predlaganje daljnjih mjera za unaprjeđenje programa namijenjenih djeci s

teškoćama u razvoju (pomoćnici u nastavi),

- izrada akata, organiziranje postupka i praćenje podataka u svezi stipendiranja učenika i studenata,

prijevoza učenika i studenata te cjeloživotnog obrazovanja,

- praćenje zakonitosti rada predškolskih i školskih ustanova kojima je osnivač Grad Vukovar,

- izrada prijedloga akata iz područja odgoja i obrazovanja,

- planiranje, organiziranje i praćenje poslova investicijskog i tekućeg održavanja objekata ustanova

predškolskog odgoja i obrazovanja te izradu izvješća o provedenim aktivnostima.

**Podaci o plaći**

Koeficijent složenosti proslova radnog mjesta 3,317 uz osnovicu za izračun plaće u iznosu od 362,68 €. Plaću čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

**III. PROVEDBA POSTUPKA I NAČIN TESTIRANJA**

1. **Natječaj provodi Povjerenstvo za provedbu Natječaja, koje obavlja sljedeće poslove:**

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

1. **Prijave kandidata koji se ne upućuju u daljnji postupak.** Ukoliko je prijava na Natječaj **nepravodobna** (podnesena nakon isteka roka za podnošenje prijave neposredno ili nepreporučeno putem pošte) **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz Natječaja ne smatra se kandidatom prijavljenim na Natječaj. Osobi koja nije podnijela pravodobnu i urednu prijavu ili ne ispunjava formalne uvjete iz Natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na Natječaj. Protiv obavijesti osoba nema pravo podnošenja pravnog lijeka.
2. **Provjera znanja i sposobnosti kandidata/kinja.** Prethodnoj provjeri znanja i sposobnosti kandidata/kinja mogu **pristupiti samo kandidati/kinje koji/e ispunjavaju formalne uvjete iz Natječaja.**

Navedeni kandidati/kinje bit će pozvani/e na testiranje. Za kandidata/kinju koji/a ne pristupi testiranju smatrat će se da je povukao/la prijavu na Natječaj.

Prethodna provjera znanja i sposobnosti kandidata/kinja obavlja se putem pisanog testiranja i intervjua.

**IV. PRAVILA TESTIRANJA**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na Natječaj za radno mjesto za koje se obavlja testiranje, neće moći pristupiti testiranju.
2. Za kandidata/kinju koji/a ne pristupi testiranju smatrat će se da je povukao/la prijavu na Natječaj.
3. Po utvrđivanju identiteta, kandidatima/kinjama će biti podijeljen test za provjeru znanja.
4. Pisana provjera traje 60 minuta (pisani dio).
5. Kandidati/kinje su dužni/e pridržavati se utvrđenog vremena i rasporeda testiranja.
6. Za vrijeme provjere znanja i sposobnosti u prostoriji za testiranje nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.

1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na Natječaj.
2. Za svaki dio provjere znanja dodjeljuje se od 1 do 10 bodova ili se utvrđuje 0 bodova. Smatra se da su kandidati/kinje uspješno položili/e testove ako su iz svakog dijela provjere znanja, sposobnosti i vještina ostvarili najmanje 50% (5 bodova) na testiranju.
3. Kandidati/kinje koji/e su uspješno položili/e testove Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu. Rezultati intervjua boduju se od 1 do 10.
4. Nakon provedenog testiranja i intervjua Povjerenstvo utvrđuje **Rang listu kandidata/kinja** prema ukupnom broju bodova ostvarenih na testiranju i razgovoru,
5. Povjerenstvo izrađuje i, uz ranije utvrđenu Rang-listu kandidata/kinja, podnosi pročelniku **Izvješće o provedenom postupku provjere znanja i sposobnosti**, a koje Izvješće potpisuju svi članovi.
6. Pročelnik donosi **Rješenje o prijmu u radni odnos** kandidata/kinje. Rješenje će biti dostavljeno svim kandidatima/kinjama prijavljenim na Natječaj. Protiv rješenja o prijmu u radni odnos kandidat koji nije primljen može izjaviti žalbu gradonačelniku Grada Vukovara u roku 15 dana od dana dostave rješenja.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostavi uvjerenje o zdravstvenoj sposobnosti u roku od 8 dana, a prije donošenja Rješenja o prijmu u radni odnos.
8. **Poziv za testiranje bit će objavljen na službenoj web-stranici i Oglasnoj ploči Grada Vukovara najmanje pet (5) dana prije testiranja.**

**V. PODRUČJE TESTIRANJA**

Prethodna provjera znanja i sposobnosti kandidata/kinja obuhvaća pisano testiranje i intervju.

Za svaki dio provjere znanja i intervju kandidatima/kinjama dodjeljuje se broj bodova od 1 do 10.

1. **Pisano testiranje sastoji se od**

* provjere poznavanja osnova ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara,
* provjere znanja, sposobnosti i vještina bitnih za obavljanje poslova radnog mjesta.

1. **Intervju s Povjerenstvom za provedbu Natječaja**

Intervju se provodi samo s kandidatima/kinjama koji su ostvarili najmanje 50% bodova iz svakog dijela pisanog testiranja.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

1. ***Osnove ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara***

Pitanja kojima se testira osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara temelje se na izvoru:

1. Ustav Republike Hrvatske (″Narodne novine″, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 5/14)
2. Zakon o lokalnoj i područnoj (regionalnoj) samoupravi (″Narodne novine″, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
3. Zakon o općem upravnom postupku (″Narodne novine″, broj 47/09, 110/21)
4. Uredba o uredskom poslovanju (″Narodne novine″, broj 75/21)
5. Statut Grada Vukovara (″Službeni vjesnik″ Grada Vukovara, broj 4/09, 7/11, 4/12, 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske, 3/20 i 3/21, dostupno na <https://www.vukovar.hr/sluzbeni-vjesnik-2>).

1. ***Provjera znanja, sposobnosti i vještina bitnih za obavljanje poslova radnog mjesta:***

1***.*** Zakon o odgoju i obrazovanju u osnovnoj i srednjoj školi (″Narodne novine″, broj 87/08,

86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20)

1. Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19)
2. Zakon o ustanovama („Narodne novine“, broj 76/93, 29/97, 47/99, 35/08, 127/19)

**VI. DODATNE UPUTE I INFORMACIJE**

Tekst Natječaja dostupan je ispod ove objave.

Od dana objave u „Narodnim novinama“, odnosno na web-stranici Grada Vukovara i Oglasnoj ploči Grada Vukovara, počinje teći rok od 8 dana za podnošenje prijava na Natječaj. Stoga je posljednji dan za podnošenje prijava na Natječaj, predajom pošti (preporučeno) ili neposredno u pisarnicu Grada zaključno s danom 12. listopada 2023. godine.

Vrijeme održavanja prethodne provjere znanja i sposobnosti kandidata bit će objavljeno na ovoj web-stranici te na Oglasnoj ploči Grada Vukovara, najkasnije 5 dana prije održavanje provjere.

Molimo podnositelje/ice da **prijavi prilože sve isprave naznačene u Natječaj** - manjak samo jedne isprave automatski isključuje podnositelja/icu iz statusa kandidata/kinje.

**U prijavi na Natječaj navode se osobni podaci podnositelja prijave (osobno ime, OIB, adresa stanovanja, broj telefona ili mobitela, e-adresa) i naziv radnog mjesta na koje se prijavljuje. Prijavu je potrebno vlastoručno potpisati**.

Ukoliko utvrdite da je potrebno **dopuniti prijavu** koju ste već podnijeli, to je moguće učiniti **zaključno do dana isteka natječajnog roka**. Nema mogućnosti naknadne dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

Predsjednica Povjerenstva za

provedbu Natječaja:

Kristina Bilić, dipl. iur.